Diari Oficial de la Generalitat Valenciana


Sumari del DOGV 3433, del 12-02-1999 (1999/1047)

RESOLUCIÓ de 8 de febrer de 1999, del conseller de Sanitat, per la qual es donen instruccions per al desplegament de l'article 3 de l'Ordre de 16 d'octubre de 1989 de la Conselleria de Sanitat i Consum, per la qual dicta normes per al desplegament del Decret 88/1989, de 12 de juny, del Consell de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1999/02/08/(1)/dof/vci/html**

### Dades del document

Número de DOGV
:   3433

Data del DOGV
:   12-02-1999

Secció del DOGV
:   I. DISPOSICIONS GENERALS

Número del document
:   1999/1047


Data del document
:   08-02-1999

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * cartilla sanitària
    * ajuda als discapacitats
    * salut pública
    * legislació
    * ajuda als necessitats

RESOLUCIÓ de 8 de febrer de 1999, del conseller de Sanitat, per la qual es donen instruccions per al desplegament de l'article 3 de l'Ordre de 16 d'octubre de 1989, de la Conselleria de Sanitat i Consum, per la qual dicta normes per al desplegament del Decret 88/1989, de 12 de juny, del Consell de la Generalitat Valenciana. [1999/X1047]
  
Segons que estableix l'article 3 de l'Ordre de 16 d'octubre de 1989, que estableix els requisits per al reconeixement del dret a l'assistència sanitària pública de les persones acollides al Decret 88/1989, i en relació amb el que preveu l'article 10.3 de la Llei Orgànica 1/1996, de 15 de gener, de Protecció Jurídica del Menor, que estableix que els menors estrangers que estiguen a Espanya tenen dret a l'assistència sanitària quan es troben en situació de risc o sota la tutela o la guarda de l'administració pública competent, encara que no residisquen legalment a Espanya, a fi d'assegurar l'exercici del dret esmentat i fins que no s'establisca la normativa específica de desplegament de la Llei 1/1996, de Protecció del Menor, pel que fa a l'assistència sanitària, resolc:
  
Primer
  
El present procediment té el sentit exclusiu d'atorgar assistència sanitària als menors estrangers residents il·legalment a la nostra comunitat autònoma i no se'n deriva cap altre tipus d'efectes administratius ni de qualsevol índole legal.
  
Segon
  
El tipus de prestacions assistencials que comprén la present resolució seran de contingut i extensió idèntics que els ja oferits per la Conselleria de Sanitat, segons el Decret 88/1989.
  
Tercer
  
El reconeixement de dret es farà segons el procediment administratiu següent:
  
3.1 La sol·licitud d'assistència i iniciació de l'expedient administratiu caldrà fer-la sempre bé a través dels treballadors socials de base, tant dels centres de salut com dels ajuntaments, bé mitjançant l'actuació d'organitzacions no governamentals legalment reconegudes i dedicades a l'acollida d'estrangers.
  
3.2 Les sol·licituds es presentaran a les unitats d'afiliació i validació de la Conselleria de Sanitat, i s'han d'emplenar com a mínim les dades següents: nom i cognoms, sexe, data i país de naixement, adreça, localitat i document acreditatitu de la nacionalitat o, si no, passaport propi o del familiar en què estiga inclòs. En el cas de no tenir cap documentació, el treballador social que inicie la sol·licitud haurà de fer un informe que justifique la presència del menor.
  
3.3 Rebudes les sol·licituds, les unitats d'afiliació i validació automàticament expediran una targeta d'assistència sanitària individual amb caràcter provisional per un període d'un any, prorrogable fins al compliment del divuit anys del menor.


Còpia Permalink ELI